สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 19 ธ.ค.59
20 ธ.ค. 2559

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (19 ธ.ค.) ขานรับสุนทรพจน์ของนางเจเน็ต เยลเลน ประธานธนาคารกลางสหรัฐ (เฟด) ซึ่งกล่าวที่มหาวิทยาลัยมหาวิทยาลัยบัลติมอร์เมื่อวานนี้ว่า ตลาดแรงงานของสหรัฐมีความแข็งแกร่งมากที่สุดในรอบเกือบ 10 ปี อย่างไรก็ตาม ดาวโจนส์ปรับตัวขึ้นในกรอบจำกัด เนื่องจากนักลงทุนวิตกกังวลเกี่ยวกับข่าวเอกอัครราชทูตรัสเซียประจำตุรกีถูกยิงเสียชีวิต ซึ่งสถานการณ์ดังกล่าวอาจส่งผลกระทบต่อความสัมพันธ์ระหว่างรัสเซียและตุรกี
ดัชนีเฉลี่ยอุตสาหกรรมดาวโจนส์ปิดที่ 19,883.06 จุด เพิ่มขึ้น 39.65 จุด หรือ +0.20% ดัชนี NASDAQ ปิดที่ 5,457.44 จุด เพิ่มขึ้น 20.28 จุด หรือ +0.37% ดัชนี S&amp;P500 ปิดที่ 2,262.53 จุด เพิ่มขึ้น 4.46 จุด หรือ +0.20%
 
ตลาดหุ้นยุโรปปิดลบ เมื่อคืนนี้ (19 ธ.ค.) โดยได้รับแรงกดดันจากการร่วงลงของหุ้นกลุ่มธนาคาร รวมทั้งความวิตกกังวลเกี่ยวกับข่าวที่ว่า เอกอัครราชทูตรัสเซียประจำตุรกีถูกยิงเสียชีวิต ซึ่งสถานการณ์ดังกล่าวอาจส่งผลกระทบต่อความสัมพันธ์ระหว่างรัสเซียและตุรกี
ดัชนี Stoxx Europe 600 ปรับตัวลง 0.1% ปิดที่ 359.59 จุด
ดัชนี CAC-40 ตลาดหุ้นฝรั่งเศสปิดวันทำการล่าสุดที่ 4,822.77 จุด ลดลง 10.50 จุด, -0.22% ดัชนี DAX ตลาดหุ้นเยอรมันปิดวันทำการล่าสุดที่ 11,426.70 จุด เพิ่มขึ้น 22.69 จุด, +0.20% ดัชนี FTSE 100 ตลาดหุ้นลอนดอนปิดวันทำการล่าสุดที่ 7,017.16 จุด เพิ่มขึ้น 5.52 จุด, +0.08%
 
ตลาดหุ้นลอนดอนปิดบวก เมื่อคืนนี้ (19 ธ.ค.) เพราะได้รับปัจจัยหนุนจากการอ่อนค่าของเงินปอนด์ ซึ่งส่งผลดีต่อหุ้นกลุ่มส่งออกของอังกฤษ
ดัชนี FTSE 100 ปิดที่ 7,017.16 จุด เพิ่มขึ้น 5.52 จุด หรือ +0.08%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับขึ้น เมื่อคืนนี้ (19 ธ.ค.) โดยสัญญาน้ำมันดิบ WTI ดีดขึ้นไปยืนเหนือระดับ 52 ดอลลาร์/บาร์เรล หลังจากมีรายงานว่า เอกอัครราชทูตรัสเซียประจำตุรกีถูกยิงเสียชีวิต ซึ่งสถานการณ์ดังกล่าวอาจส่งผลกระทบต่อความสัมพันธ์ระหว่างรัสเซียและตุรกี 
สัญญาน้ำมันดิบ WTI ส่งมอบเดือนม.ค.เพิ่มขึ้น 22 เซนต์ หรือ 0.4% ปิดที่ 52.12 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.พ.ลดลง 29 เซนต์ หรือ 0.5% ปิดที่ 54.92 ดอลลาร์/บาร์เรล
 
สัญญาทองคำตลาดนิวยอร์กปิดบวก เมื่อคืนนี้ (19 ธ.ค.) โดยนักลงทุนเข้าซื้อทองคำซึ่งเป็นสินทรัพย์ที่ปลอดภัย เนื่องจากความวิตกกังวลเกี่ยวกับความตึงเครียดระหว่างรัสเซียและตุรกี หลังจากมีรายงานข่าวว่า เอกอัครราชทูตรัสเซียประจำตุรกีถูกยิงเสียชีวิต
สัญญาทองคำตลาด COMEX (Commodity Exchange) ส่งมอบเดือนก.พ.เพิ่มขึ้น 5.3 ดอลลาร์ หรือ 0.47% ปิดที่ระดับ 1,142.70 ดอลลาร์/ออนซ์
สัญญาโลหะเงินส่งมอบเดือนมี.ค.ลดลง 12.6 เซนต์ หรือ 0.78% ปิดที่ 16.089 ดอลลาร์/ออนซ์
สัญญาพลาตินัมส่งมอบเดือนม.ค.ร่วงลง 16.8 ดอลลาร์ หรือ 1.80% ปิดที่ 917.30 ดอลลาร์/ออนซ์
สัญญาพัลลาเดียมส่งมอบเดือนมี.ค.ดิ่งลง 18.55 ดอลลาร์ หรือ 2.7% ปิดที่ 678.70 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (19 ธ.ค.) ขานรับสุนทรพจน์ของนางเจเน็ต เยลเลน ประธานธนาคารกลางสหรัฐ (เฟด) ซึ่งระบุว่า ตลาดแรงงานของสหรัฐมีความแข็งแกร่งมากที่สุดในรอบเกือบ 10 ปี
ดอลลาร์อ่อนค่าลงเมื่อเทียบกับเยน ที่ระดับ 117.36 เยน จากระดับ 117.91 เยน และอ่อนค่าลงเทียบกับฟรังก์สวิสที่ระดับ 1.0268 ฟรังก์สวิส จากระดับ 1.0270 ฟรังก์สวิส
ยูโรอ่อนค่าลงเมื่อเทียบกับดอลลาร์สหรัฐที่ระดับ 1.0405 ดอลลาร์จากระดับ 1.0438 ดอลลาร์ ในขณะที่ปอนด์อ่อนค่าลงแตะ 1.2399 ดอลลาร์จากระดับ 1.2487 ดอลลาร์ และดอลลาร์ออสเตรเลียอ่อนค่าลงที่ระดับ  0.7245 ดอลลาร์ จากระดับ 0.7299 ดอลลาร์